CELEX: 32014R0875
Language: hr
Date: 2014-08-08 00:00:00
Title: Provedbena uredba Komisije (EU) br. 875/2014 оd 8. kolovoza 2014. o razvrstavanju određene robe u kombiniranu nomenklaturu

13.8.2014   
            
            
               HR
            
            
               Službeni list Europske unije
            
            
               L 240/9
            
         PROVEDBENA UREDBA KOMISIJE (EU) br. 875/2014
   оd 8. kolovoza 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim Općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju razloga navedenih u stupcu 3.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2014.
      
         
            Za Komisiju,
         
         
            u ime predsjednika,
         
         Martine REICHERTS
         
            Članica Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Proizvod (tzv. „LED pločica”) u aluminijskom kućištu približnih dimenzija 40 × 40 × 7 cm koji sadržava sljedeće komponente:
                  
                              —
                           
                           
                              svjetleće diode (LED) ugrađene na ploču tiskanih krugova gustoće piksela od 72 × 72 i svjetline 2 000 cd/m2,
                           
                        
                              —
                           
                           
                              priključke za napajanje (ulazni i izlazni),
                           
                        
                              —
                           
                           
                              podatkovne priključke (ulazni i izlazni),
                           
                        
                              —
                           
                           
                              nosače i rupe za ugradnju nekoliko pločica zajedno.
                           
                        Proizvod za uporabu u modularnom LED videozidu. Ne uključuje videoprocesor.
                  LED pločica, neovisno o tome je li priključena na druge pločice ili ne, ne može prikazivati videoslike izravno iz videoizvora. Može samo prikazivati signale iz namjenskog videoprocesora (tzv. „digitalizator”) koji obrađuje signale i raspodjeljuje ih na ukupan broj pločica u LED videozidu.
                  Pločica, kada je spojena na videoprocesor, ima sposobnost prikazivanja slika u velikom broju boja (281 bilijun).
                  Vidjeti slike (1).
               
               
                  8529 90 92
               
               
                  Razvrstavanje se utvrđuje općim pravilima 1. i 6. za tumačenje kombinirane nomenklature na temelju napomene 2.(b) uz odsjek XVI. i naziva oznaka KN 8529, 8529 90 i 8529 90 92.
                  S obzirom na njezine objektivne karakteristike, kao što su prisutnost ugradbenih nosača, priključaka i sposobnost prikazivanja slika u velikom broju boja, LED pločica namijenjena je priključivanju na ostale pločice i namjenski vanjski videoprocesor u LED videozidu iz podbroja 8528 59.
                  Izvorni videosignal obrađuje se i prenosi videoprocesorom na LED videozid. Videoprocesor raspodjeljuje cijeli videosignal na ukupan broj pločica. Kada jedna pločica nedostaje ili je oštećena, videosignal se na videozidu ne prikazuje u potpunosti. Svaka pojedinačna pločica je stoga važan dio za funkcioniranje LED videozida kao cjeline.
                  Razvrstavanje primjenom napomene 2.(a) uz odsjek XVI. isključeno je jer LED pločica, neovisno o tome je li priključena na druge pločice ili ne, može raditi samo u kombinaciji s videoprocesorom. Stoga se isključuje razvrstavanje u tarifni broj 8528 kao monitor ili u tarifni broj 8531 kao aparat za vizualnu signalizaciju.
                  Proizvod se stoga razvrstava u oznaku KN 8529 90 92 kao ostali dijelovi za aparate iz tarifnog broja 8528.
               
            
         
      
                  
                     
               
               
                  
                     
               
            
         (1)  Slike služe isključivo u informativne svrhe.